CELEX: 62021CN0726
Language: el
Date: 2021-11-30 00:00:00
Title: Υπόθεση C-726/21: Αίτηση προδικαστικής αποφάσεως την οποία υπέβαλε το Županijski sud u Puli-Pola (Κροατία) στις 30 Νοεμβρίου 2021 — Ποινική δίκη κατά GR, HS, IT, INTER CONSULTING d.o.o. u likvidaciji

7.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/23
            
         
      Αίτηση προδικαστικής αποφάσεως την οποία υπέβαλε το Županijski sud u Puli-Pola (Κροατία) στις 30 Νοεμβρίου 2021 — Ποινική δίκη κατά GR, HS, IT, INTER CONSULTING d.o.o. u likvidaciji
      (Υπόθεση C-726/21)
      (2022/C 64/35)
      Γλώσσα διαδικασίας: η κροατική
      
         Αιτούν δικαστήριο
      
      Županijski sud u Puli-Pola
      
         Ποινική δίκη ενώπιον του αιτούντος δικαστηρίου κατά
      
      GR, HS, IT, INTER CONSULTING d.o.o. u likvidaciji
      
         Προδικαστικό ερώτημα
      
      Για να κριθεί κατά πόσον συντρέχει περίπτωση παραβίασης της αρχής ne bis in idem, μπορούν να συγκριθούν μόνον τα πραγματικά περιστατικά που παρατίθενται στο συμπέρασμα του κατηγορητηρίου της Županijsko državno odvjetništvo u Puli (εισαγγελίας της Pula) της 28ης Σεπτεμβρίου 2015, με τα βασικά πραγματικά περιστατικά που παρατίθενται στο συμπέρασμα του κατηγορητηρίου της Staatsanwaltschaft Klagenfurt (εισαγγελίας του Klagenfurt) της 9ης Ιανουαρίου 2015, και στο διατακτικό της αποφάσεως του Landesgericht Klagenfurt (περιφερειακού δικαστηρίου του Klagenfurt) της 3ης Νοεμβρίου 2016, η οποία επικυρώθηκε με την απόφαση του Oberster Gerichtshof (Ανωτάτου Δικαστηρίου της Δημοκρατίας της Αυστρίας) της 4ης Μαρτίου 2019, ή μπορούν να συγκριθούν τα πραγματικά περιστατικά που παρατίθενται στο συμπέρασμα του κατηγορητηρίου της Županijsko državno odvjetništvo u Puli (εισαγγελίας της Pula) με τα πραγματικά περιστατικά που παρατίθενται στο σκεπτικό της αποφάσεως του Landesgericht Klagenfurt (περιφερειακού δικαστηρίου του Klagenfurt) της 3ης Νοεμβρίου 2016, η οποία επικυρώθηκε με την απόφαση του Oberster Gerichtshof (Ανωτάτου Δικαστηρίου της Δημοκρατίας της Αυστρίας), και που αποτελούσαν το αντικείμενο προκαταρκτικής έρευνας την οποία είχε κινήσει η Staatsanwaltschaft Klagenfurt (εισαγγελία του Klagenfurt) κατά διαφόρων προσώπων, και ειδικότερα του GR και του HS, εν συνεχεία όμως παραλείφθηκαν από το κατηγορητήριο της Staatsanwaltschaft Klagenfurt (εισαγγελίας του Klagenfurt) της 9ης Ιανουαρίου 2015 (και δεν παρατέθηκαν στο συμπέρασμα του);